Katherine Paterson er amerikanskur rithøvundur, fødd í Kina í 1932. Hon er partur av eldri amerikanskum rithøvundum, sum hava tikið tabuevni og ekstistensiell evni upp, m. a. deyðan. Hon hevur skrivað søguligar og realistiskar barnaskaldsøgur, har mýtur og søgn mangan eru partar. Skaldskapurin handlar mangan um illa tillagað børn, sum leingjast eftir kærleika, viðurkenning og at hoyra til familjur ella bólkar, har tey sleppa at vera sín egin.